b)

Apurahojen myöntäminen kansallisille viranomaisille tarkoituksena tukea toimintaedellytysten kehittämistä yleissopimuksen täytäntöönpanon edellyttämien kansallisten toimien ja rakenteiden toteuttamiseksi: Aloitetaan kokeiluhanke valittujen kansallisten viranomaisten kansallisten täytäntöönpanotoimien rahoittamiseksi. Kokeiluvaiheessa hankkeesta annetaan rahoitusta noin 12 kansalliselle viranomaiselle siten, että kullekin valitulle viranomaiselle osoitetaan enintään 15 000 euroa. Määritellään erityiset toimet kansallisten viranomaisten valmiuksien lisäämiseksi kansallisen täytäntöönpanoprosessin edistämistä varten, minkä perusteella ratkaistaan annettavan tuen määrä ja luonne. EU:n vapaaehtoisesta osuudesta on vuonna 2005 tuettu kieltojärjestön pyrkimyksiä auttaa sopimusvaltioita täyttämään velvoitteensa VII artiklan velvoitteiden täytäntöönpanoa koskevan toimintasuunnitelman mukaisesti. Kahdenvälisillä teknisen avun vierailuilla on annettu erityisapua sitä pyytäneille sopimusvaltioille. Vierailujen aikana on kartoitettu VII artiklan velvoitteiden täyttämisen edellyttämiä lisätoimia, kuten maakohtaisia toimintaohjelmia. Kahdenvälisiin teknisen avun vierailuihin on suhtauduttu myönteisesti siten, että sopimusvaltiot ovat ryhtyneet toimiin velvoitteidensa täyttämiseksi ja kartoittaneet erityisalueita tulevaa apua varten. EU:n varoista voidaan vuonna 2006 tukea sopimusvaltioiden nimeämiä apua edellyttäviä erityisaloja täytäntöönpanovauhdin ylläpitämiseksi näissä valtioissa. Erityisalueisiin, joille sopimusvaltiot saattavat lähitulevaisuudessa pyytää apua, kuuluu rahoitus kansallisten tiedotuskurssien järjestämiseksi alan virastojen, laitosten ja ministeriöiden henkilöstölle kieltosopimuksen eri määräysten täytäntöönpanosta, asiantuntijapalkkiot täytäntöön panevaa kansallista lainsäädäntöä laativille lakimiehille, säädetyn lainsäädännön ja asetusten julkaiseminen ja levittäminen, täytäntöön panevan kansallisen lainsäädännön kääntäminen paikallisille kielille ja kansallisen viranomaisen toimiston perustaminen. Näistä avustuksista ei myönnetä rahoitusta palkkojen maksamiseen. Apua edellyttäviä erityisaloja koskevalla kokeiluhankkeen täytäntöönpanolla on tarkoitus varmistaa kansallisten valmiuksien parantaminen kieltosopimuksen määräysten täytäntöön panemiseksi ja se, että sillä edistetään osaltaan merkittävästi vastaanottavilta sopimusvaltioilta odotettuja toimia. Avustuksia vastaanottavat kansalliset viranomaiset valitaan noudattamalla perusteellisesti harkittuja kriteerejä, joihin kuuluu sen osoittaminen, että ne voivat edistyä mitattavissa olevalla tavalla kieltosopimuksen määräysten täytäntöönpanossa kahdenvälisillä avustuskäynneillä laaditun maakohtaisen toimintasuunnitelman mukaisesti. Kansallisten viranomaisten ja ehdotettujen asiantuntijoiden valitsemiseksi perustetaan hyväksymismenettely, johon osallistuu EU:n neuvoston puheenjohtajavaltion, korkean edustajan joukkotuhoaseiden leviämisen estämisen alalle nimitetyn henkilökohtaisen edustajan toimiston, komission yksiköiden ja kieltojärjestön edustajia. Avustusten tarkoitus on auttaa valittuja kansallisia viranomaisia kehittymään omin avuin toimiviksi yksiköiksi seuraavien vuosien aikana. Vastaanottavien kansallisten viranomaisten on avustuksen saadakseen osoitettava kieltojärjestölle mitattavissa olevat tavoitteet, jotka niiden on täytettävä, ja selkeä aikataulu avustuksen avulla tapahtuvaa täytäntöönpanoa varten. Osana asiaa koskevaa sopimusta vastaanottavan kansallisen viranomaisen on raportoitava toimistaan säännöllisesti kieltojärjestölle. Avustukset annetaan erinä siten, että seuraava erä maksetaan vasta sen jälkeen, kun saavutettu edistyminen on tarkistettu. Kieltojärjestö toimittaa tietoja EU:lle vastaanottavien sopimusvaltioiden edistymisestä ja rahoitusselvityksen varojen käytöstä kussakin vastaanottavassa sopimusvaltiossa. Arvioidut kokonaiskustannukset: 180 000 euroa